แนวโน้มดัชนีเช้ารีบาวน์ตามตปท.
นักวิเคราะห์ฯคาดตลาดหุ้นไทยเช้านี้รีบาวน์ตามตลาดต่างประเทศ แต่คงอยู่ในกรอบแคบๆหลังวานนี้ต่างชาติขายหนัก
12 เม.ย. 2555

นักวิเคราะห์ฯคาดตลาดหุ้นไทยเช้านี้รีบาวน์ตามตลาดต่างประเทศ แต่คงอยู่ในกรอบแคบๆหลังวานนี้ต่างชาติขายหนัก 
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้น่าจะมีการรีบาวน์ตามตลาดหุ้นต่างประเทศ แต่กรอบการรีบาวน์คงไม่มาก เนื่องจากมีแรงกดดันจากการที่นักลงทุนต่างชาติขายสุทธิไปกว่า 3 พันล้านบาทเมื่อวานนี้ ประกอบกับเป็นวันทำการสุดท้ายของสัปดาห์ ก่อนเข้าสู่ช่วงวันหยุดยาวในเทศกาลสงกรานต์ จึงน่าจะทำให้มีแรงขายทำกำไรออกมาหลังตลาดฯปรับตัวขึ้นไป
พร้อมให้แนวรับ 1,150 และ 1,135 จุด แนวต้าน 1,165 จุด